
PATVIRTINTA
Skuodo rajono savivaldybės R. Granausko viešosios bibliotekos
direktoriaus 2024 m. gruodžio   d. įsakymu Nr. V1-
KONKURSO „KORAM ŽEMAITĖŠKĀ“ NUOSTATAI
I SKYRIUS
[bookmark: _GoBack]BENDROJI DALIS
1. Konkurso „Koram žemaitėškā“ nuostatai reglamentuoja konkurso organizavimo tvarką, reikalavimus teikiamiems kūriniams, kūrinių vertinimą ir dalyvių apdovanojimą.
2. Konkurso „Koram žemaitėškā“ organizatorius – Skuodo rajono savivaldybės R. Granausko viešoji biblioteka.
3. Konkurso „Koram žemaitėškā“ partneris – Skuodo žemaičių draugija.
4. Konkurso „Koram žemaitėškā“ tikslai:
4.1. puoselėti žemaičių kalbos autentiškumą ir etninio identiteto saugojimą;
4.2. skatinti žemaičių kalbos vartojimą;
4.3. praktikoje taikyti J. Pabrėžos nustatytas žemaičių kalbos rašybos taisykles.
5. Teikdamas kūrinius konkursui „Koram žemaitėškā“ autorius sutinka, kad Skuodo rajono savivaldybės R. Granausko viešoji biblioteka jo sukurtą kūrinį publikuotų ir viešintų.
II SKYRIUS
KONKURSO ORGANIZAVIMO TVARKA
6. Kūriniai konkursui „Koram žemaitėškā“ teikiami nuo 2025 m. sausio 4 d. iki 2025 m. gegužės 31 d. (imtinai).
7. Kūrinių pateikimo būdai:
7.1. elektroniniu paštu sekretore@svb.lt;
7.2. tradiciniu paštu adresu Dariaus ir Girėno g. 25B, Skuodas LT-98117.
8. Kūriniai vertinami nuo 2025 m. birželio 1 d. iki 2025 m. spalio 31 d.
9. Konkurso baigiamasis renginys organizuojamas 2025 m. lapkričio 7 d.
10. Visiems kūrinius pateikusiems autoriams 2025 m. lapkričio mėn. pradžioje išsiunčiami kvietimai į baigiamąjį konkurso renginį.
11. Kvietimai išsiunčiami:
11.1. autoriaus nurodytu elektroniniu paštu;
11.2. autoriaus nurodytu adresu tradiciniu paštu.
12. Konkurso „Koram žemaitėškā“ dalyvių amžius nėra ribojamas.
III SKYRIUS
REIKALAVIMAI KŪRINIAMS
13. Konkursui „Koram žemaitėškā“ teikiami:
13.1. tik žemaičių kalba parašyti kūriniai;
13.2. niekur iki tol nepublikuoti kūriniai;
13.3. kūriniai, kurių tekstuose nėra šmeižiančios, žeminančios, neapykantą skatinančios informacijos;
13.4. kūriniai, kurių apimtis nėra didesnė kaip 50 puslapių, t. y. A4 formato 25 lapai.
14. Teikiant kūrinius, privaloma nurodyti:
14.1. autoriaus vardą ir pavardę[footnoteRef:1]; [1:  Skuodo rajono savivaldybės R. Granausko viešoji biblioteka įsipareigoja, laikydamasi LR įstatymų, saugoti Jūsų asmens duomenis. Jūsų asmens duomenys bus naudojami, registruojant Jus į konkurso „Koram žemaitėškā“ dalyvių sąrašą.] 

14.2. autoriaus amžių[footnoteRef:2]; [2:  Skuodo rajono savivaldybės R. Granausko viešoji biblioteka įsipareigoja, laikydamasi LR įstatymų, saugoti Jūsų asmens duomenis. Jūsų asmens duomenys bus naudojami, registruojant Jus į konkurso „Koram žemaitėškā“ dalyvių sąrašą.] 

14.3. kūrinio pavadinimą ir žanrą;
14.4. kontaktinius duomenis: el. pašto adresą arba gyvenamosios vietos adresą, telefono numerį[footnoteRef:3]. [3:  Skuodo rajono savivaldybės R. Granausko viešoji biblioteka įsipareigoja, laikydamasi LR įstatymų, saugoti Jūsų asmens duomenis. Jūsų asmens duomenys bus naudojami, registruojant Jus į konkurso „Koram žemaitėškā“ dalyvių sąrašą.] 

15. Jeigu autorius siunčia ranka rašytą rankraštį, tekstas privalo būti parašytas įskaitomai.
16. Teikdamas kūrinius konkursui „Koram žemaitėškā“, autorius patvirtina, kad pateikiamas kūrinys yra sukurtas jo paties.
IV SKYRIUS
VERTINIMAS IR APDOVANOJIMAS
17. Konkursui „Koram žemaitėškā“ pateiktus kūrinius vertina kompetentinga komisija, susidedanti iš komisijos pirmininko ir dviejų narių.
18. Konkurso dalyviai vertinami dvejuose amžiaus grupėse:
18.1. dalyviai iki 18 m.;
18.2. dalyviai nuo 18 m.
19. Kūriniai vertinami šiose kategorijose:
19.1. proza;
19.2. poezija;
19.3. haiku;
19.4. kita (dainų tekstai, pjesės ir t. t.).
20. Konkurso „Koram žemaitėškā“ dalyvių apdovanojimai:
20.1. apdovanojami dvejuose amžiaus grupėse:
20.1.1. dalyviai iki 18 m. amžiaus;
20.1.2. dalyviai nuo 18 m. amžiaus;
20.2. kiekvienos amžiaus grupės prizinių vietų (1–3) laimėtojai apdovanojami diplomais ir prizais;
20.3. visiems dalyviams įteikiami padėkos raštai.
21. Konkurso organizatorius, partneriai ir rėmėjai pasilieka teisę steigti nominacijas.
V SKYRIUS
BAIGIAMOSIOS NUOSTATOS
22. Informacija apie konkursą „Koram žemaitėškā“ yra teikiama el. paštu sekretore@svb.lt arba Tel. Nr. (0 440) 732 99.
23. Žemaičių kalbos rašybos taisykles ir pamokas, kaip taisyklingai rašyti žemaitiškai, rasite Skuodo rajono savivaldybės R. Granausko viešosios bibliotekos interneto svetainėje, skirtoje žemaičių kalbos puoselėjimui, adresu www.zemaiciukalba.lt.

	
	
	




Parengė

Dalia Zabitienė
